
Politiky rodovej rovnosti vo firmách: 

Výhra pre všetkých ľudí 

Workshop organizovaný združením Občan, demokracia a zodpovednosť
Štvrtok 11. december 2014, Bratislava, Austria Trend Hotel 

Informácia o prezentujúcich
Arni Hole

Vyštudovala filozofiu.  Pracovala na Univerzite v Oslo, v Rade pre politiky vo vede a  v Rade pre výskum v Nórsku. Bola riaditeľkou Regionálnej nadácie pre vedu v Oslo, zástupkyňou generálnej riaditeľky na Ministerstve výchovy, vzdelávania a vedy,  riaditeľkou Nórskej univerzity športu, generálnou riaditeľkou na Ministerstva poľnohospodárstva a výživy, a posledných 12 rokov je generálnou riaditeľkou na Ministerstva pre deti, rovnosť a sociálnu inklúziu Nórska. V rámci jej súčasného portfólia má zodpovednosť za nórsku legislatívu týkajúcu sa rovnosti (Norwegian Equality Laws), rodovú rovnosť, LGBT, otázky týkajúce sa zdravotného postihnutia,  rodinných politík a zákonov s nimi súvisiacich, vrátane zákonov o manželstve a násilí v blízkych vzťahoch. Medzi prelomové oblasti, za ktoré má zodpovednosť patrí návrh zákona o rodovej vyváženosti vo volených správnych radách spoločností kótovaných na burze a zákona o manželstve osôb rovnakého pohlavia.   Jej portfólio počas študijného pobytu v Agentúre pre základné práva Európskej únie (FRA) v roku 2014 zahŕňa témy ako: antidiskriminácia /viacnásobná resp. prelínajúca sa diskriminácia, násilie páchané na ženách,  inklúzia rómskych komunít i jednotlivých osôb a ďalšie oblasti základných práv. 
Janka Debrecéniová 

Absolvovala štúdium na Právnickej fakulte Univerzity Mateja Bela v Banskej Bystrici a následne postgraduálne štúdium na Oxfordskej univerzite vo Veľkej Británii, odbor európske právo a právna komparatistika. Od roku 2000 pôsobí ako právnička v združení Občan, demokracia a zodpovednosť. Podieľa na príprave a realizácii vzdelávacích, publikačných, advokačných a litigačných projektov v oblasti antidiskriminácie, ľudských práv žien a iných ľudskoprávnych tém. Je autorkou publikácie Antidiskriminačný zákon – Komentár. Často sa aktívne zapája do procesov prípravy a tvorby právnych predpisov, ktoré majú dopad na napĺňanie  princípu rovnosti. V roku 2007 pôsobila ako expertka a zástupkyňa verejnosti v medzirezortnej Komisii pre novelizáciu antidiskriminačného zákona. Nedávno v rámci procesu rekodifikácie Občianskeho súdneho poriadku pripravila text hromadnej pripomienky verejnosti navrhujúci harmonizovať ho s antidiskriminačnou legislatívou.  Ako expertka na rodovú rovnosť je členkou Rady vlády pre ľudské práva, národnostné menšiny a rodovú rovnosť. 
Realizované v spolupráci a s finančnou podporou Veľvyslanectva Spojených štátov amerických na Slovensku, 

Open Society Foundations,  Fondu pre mimovládne organizácie Finančného mechanizmu EHP 2009-2014 spravovaného NOS-OSF a v spolupráci s Veľvyslanectvom Holandského kráľovstva na Slovensku. 
Projekt Podpora implementácie záväzkov SR v oblasti ľudských práv žien smerujúca k presadzovaniu systémových zmien pri odstraňovaní a prevencii diskriminácie žien vrátane rodovo podmieneného násilia zo strany verejných inštitúcií bol podporený sumou 68 750 eur z Fondu pre mimovládne organizácie, ktorý je financovaný z Finančného mechanizmu EHP 2009-2014. Správcom fondu je Nadácia otvorenej spoločnosti – Open Society Foundation. Cieľom projektu Podpora implementácie záväzkov SR v oblasti ľudských práv žien smerujúca k presadzovaniu systémových zmien pri odstraňovaní a prevencii diskriminácie žien vrátane rodovo podmieneného násilia zo strany verejných inštitúcií je podpora demokratických hodnôt vrátane ľudských práv.

